17. ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ. Φ. 420.45/2/786174 της 23 Απρ./9 Μαΐου 1970 (ΦΕΚ Β'  320) Περί καθορισμού προθεσμίας υποβολής δικαιολογητικών απαλλαγής, αναβολής και μεταφοράς εις υποχρέους εκγυμνάσεως παρά στρατευσίμων της κλάσεως 1972. Λαβόντες υπ' όψει: α.Το άρθρ. 26 (παρ. 2) του Ν.Δ. 3850/58, "περί Στρατολογίας των Ενόπλων Δυνάμεων". β.Το άρθρ. 17 (παρ. 2) του Ν.Δ 4399/64, "περί ρυθμίσεως στρατολογικών τινων ζητημάτων", αποφασίζομεν: α)Καθορίζομεν όπως οι στρατεύσιμοι της κλάσεως 1972 (γεννηθέντες κατά το έτος 1951) οι έχοντες λόγους μεταφοράς εις τους υποχρέους εγκυμνάσεως, παντελούς απαλλαγής εκ της στρατεύσεως και αναβολής λόγω σπουδών δυνάμει των άρθρ. 16, 17 και 19 του Ν.Δ. 3850/58, υποβάλλουν εις τα οικεία Στρατολογικά Γραφεία τας αιτήσεις των μετά των σχετικών δικαιολογητικών εντός των μηνών Ιουλ. και Αυγ. 1970, αντί των υπό της παρ. 1 του άρθρ. 26 του Ν.Δ. 3850/58 καθοριζομένων προθεσμιών. β)Θεωρούμεν ως επιγενομένους τους λόγους παροχής των ανωτέρω ευεργετημάτων, τους επερχομένους μετά την 1ην Ιουλ. 1970. γ)Ως προς τας λοιπάς κατηγορίας και περιπτώσεις ως και τας συνεπείας εκπροθέσμου υποβολής των αιτήσεων, έχουν εφαρμογήν τα προβλεπόμενα υπό του άρθρ. 26 του Ν.Δ. 3850/58, εν συσχετισμώ προς τας δια της παρούσης καθοριζομένας προθεσμίας. Δια διαταγής του Αρχηγείου Στρατού, να καθορισθούν αι κατά περίπτωσιν λεπτομέρειαι δια την εφαρμογήν της παρούσης. 